Her er Marco Mejia. Vi sender live fra Glamorous by Madolyn.
Jeg har bare ét spørgsmål. Hvem vil snittes?
Vi skal åbne lidt post sammen. Er I med på den?
Den er til anmeldelse. Comme Des Garçons.
Fransk. Men ikke rigtigt. Vidste I det?
Det er deres nye duft. Tak som byder.
Sprøjt, sprøjt, strigle.
Så har vi NYX' Dazed and Diffused flydende læbestift.
Jeg laver en lille prøve.
Advarsel: Ikonisk.
Det næste er… Jeg ved ikke, hvad det er.
Godt, her har vi…
Se. Det er Glamorous by Madolyns Pride 2023-palette.
Den må være kommet tilbage fra en på vores PR-liste.
Lad mig se, om der er et brev, der kan hjælpe.
"Kære Waverly. Glædelig Pride fra alle os hos Glamorous. Kærligst, Madolyn."
Vi var åbenbart ikke gode nok til miss Waverly.
Lad os bare gå videre.
Godt, det næste er…
STAK DU LIGE TIL WAVERLY?
Nå, det gav skarpe kommentarer.
Godt, lad os nu være ærlige. Jeg elsker Waverly.
Hun er et ikon og en legende og indbegrebet af nuet. Selvfølgelig.
Jeg driller hende bare lidt for at sende prøven tilbage.
SHITSTORM PÅ VEJ
Så, nu truer de med shitstorm. Jeg angreb ikke Waverly.
STØT WAVERLY!
Hvis I ikke slapper af, falder blokeringshammeren.
NÆVN IKKE WAVERLYS NAVN!
UNDGÅ BRASILIEN!
Postafdelingen er officielt lukket nu.
-Hvordan går jobsøgningen? -Elendigt.
Jeg giver ikke op. Jeg må bare til samtale
og forklare, hvorfor jeg blev fyret og ingen anbefaling har,
fordi jeg røbede forretningshemmeligheder for at fremme min karriere.
Det ville måske være lettere uden for kosmetikbranchen?
Jeg ved godt, at Glamorous bare er et job for dig,
men jeg gik ind i branchen, fordi jeg elsker den. Det gør jeg stadig.
Godt. Du bør måske starte forfra.
-Hvad med handelsskole? -Vil du gerne op at slås?
Godt. En ide mere.
Opsig din lejlighed.
-Hvor skal jeg så bo? -Jeg ved ikke. Her?
-Du har ingen opvaskemaskine. -Vil du dræne det her for romantik?
Jeg har lige spurgt dig…
…om du vil flytte sammen.
Ved du, hvem jeg ikke spurgte?
Marco skal nok finde et sted at bo.
Det er ikke permanent. Jeg sværger. Tak, fordi du finder dig i ham.
Og i mig. Generelt.
Hvordan kan han allerede være smuttet? Kl. 8 ordner han typisk øjenvipper.
Han skulle sige farvel.
-Tager de virkelig bare alt med? -Sådan er det at flytte.
Skal nogle andre så bare bo her nu?
Hvordan skal det gå? Jeg har ikke fundet en bolig endnu. Jeg sover på en sofa.
-Du kan ikke bare rejse. -Du har ret. Stop! Jeg bliver!
-Gør du? -Nej. Jeg har fået nyt job. Du…
Du finder ud af noget. Det gør du altid.
Hvad hvis det er svært og skræmmende?
Ved du, hvad der er skræmmende?
At være 25 og opdage, at man skal have et barn.
Alt, hvad man kender til, forandrer sig. Alt det, der betød noget, forsvinder.
At give slip er skræmmende. At udvikle sig er skræmmende.
Man føler altid, at man har mistet noget. Men man har bare lært noget.
Fandt du lige på det?
Nej, jeg huskede det fra Major Barbara. Læser du nogensinde noget?
Kun kommentarspor, desværre. Og bøger. Tykke bøger. Jeg sværger.
Tak.
Mor… du må ikke rejse. Der er noget, jeg må fortælle dig.
Nej. Du behøver ikke fortælle mig noget.
Du vidste, hvem du var, længe før mig.
Jeg skulle bare ikke stå i vejen for dig.
SOLGT
-Du må af sted. -Ja.
Nej, ingen striber. Alt i orden.
-Jeg ville ikke spørge. -Du behøvede ikke.
Det her brand er mere end en institution. Det er det mest aktuelle.
Ingen i branchen kan holde op med at tale om jer.
At et brand, som er kulturarv, giver slip på gamle formler
og genopfinder sig selv som økologisk, støtter Pride og dermed viser, hvem de er?
Det er endnu en grund til, at jeg gerne vil arbejde her.
Du har i hvert fald kvalifikationerne.
Hvordan skabte I nye formler så hurtigt?
Det var et… passionsprojekt.
En tidligere ansat var den drivende kraft.
Det er det, vi leder efter i vores nye, kreative chef.
Fantasi og passion. Vi kontakter dig.
Må jeg spørge… Det er jo et drømmejob. Hvorfor hyrer I ikke internt?
Fordi nogen begik en fejl. En stor fejl.
Vi vil søge bredere.
Ja. Åh gud, det er perfekt. Jeg kan komme og se lejligheden når som helst før 8.30.
Hvad? Hvad mener du med, at den er lejet ud nu? Hallo?
Britt! Nej!
-Hvorfor hulen ikke? -Fordi…
Det er en glimmerbombe. Hit med den. Hit!
Bare rolig, jeg har desarmeret mange af dem. Jeg er god til det.
Se så. Hov, er det mit maskuline jeg?
Fordi får vi tilsendt glimmerbomber?
Fordi Marco i sidste uge gik amokkos på en kendt influencer
på firmaets kanal og pissede hendes rabiate fans af.
Jeg kom med en frisk kommentar. Ingen vrede eller noget som helst.
Det er den første sendt til en anden. Raptorerne afprøver hegnet.
Det virker lidt ekstremt.
Selvfølgelig! Det er internettet! Hun er deres dronning.
Når nogen fornærmer dem, forsvarer de indædt hendes ære.
Vi er i middelalderen i kommentarsporene.
-Ret op på det. -Det skal jeg nok.
-Efter du har fundet en lejlighed. -Jeg prøver.
-Skynd dig videre. Ben kommer straks. -Er han stadig sur på mig?
Han ser da mine stories.
Med afsky. Jeg ville fortsat holde afstand, hvis jeg var dig.
Jeg ved godt, at det, jeg gjorde, var rædsomt. Men der er gået en måned.
Jeg troede, han ville være kommet videre. Kan jeg gøre det godt igen?
Hallo?
-Hvordan gik samtalen? -Madolyn syntes godt om hende.
Men hun er ikke Venetia?
Nej. Det vil hun dog aldrig indrømme.
Jeg må ikke engang aflevere Venetias ting.
Selv ikke Weekend 2 Beychella-hættetrøjen. Hun siger, der nok er tyvekoster iblandt.
Giv hende lidt tid. Hun skal nok bløde op.
Hør, hvad betyder "Nebraska"?
Du taler ikke om den 37. delstat, vel?
Nej, det står i kalenderen med sirene-emojis. Venetia skrev det i.
Godt. Det er kodesprog for, at min far er kommet til byen.
Så min mor, din arbejdsgiver, ikke støder på ham.
Vi har en aftale. Han advarer os, når han kommer til byen,
og hun holder lav profil, til han er rejst.
-Skal jeg sige noget? -Nej. Jeg tager mig af det.
Hej. Hør her…
Ikke at det betyder det store, men…
-Far er kommet til byen. -Og hvad angår det dig eller mig?
Skal jeg kontakte hans folk, så I ikke støder på hinanden?
Jeg har opretholdt en perfekt mur af tavshed, siden din far forlod os.
Den agter jeg ikke at kompromittere. Nogensinde.
-Jeg vil bare hjælpe. Du er jo oprevet. -Oprevet? Så skrøbelig er jeg ikke.
Så var du nok bare vred på den blyant.
Sig, du har en bedre nyhed.
Fabrikken har et problem med en af de nye formler. Bøvl med forsyningskæden.
-Så kontakt kemiingeniøren. -Det har jeg gjort.
Hun er tysker. Hun enten kan eller vil ikke tale engelsk.
Men jeg kan dog forstå ét ord, hun siger igen og igen: "Venetia".
I guder. Siger du, at vi har brug for hendes hjælp?
Jeg siger, at det ville være nyttigt. Hvis jeg altså må kontakte hende.
Gør det klart, at det ikke er en forsoningsgestus eller en invitation.
-Hun udnyttede mig én gang. Aldrig mere. -Jeg løser det.
Godt, du stadig er her.
En sidste færd, før jeg lægger sværdet på hylden.
Den næste kandidat er vist kommet.
Jeg skal tale med Madolyn Addison.
Du kommer en halv time for tidligt. Du skal til samtale, ikke?
Jeg har et par spørgsmål til hende.
F.eks. om hun er klar over, at hendes ansatte er respektløs
over for den uforlignelige Waverly på firmaets kanal?
-Shitstormen. -Pas på understrømmen.
Nej! Gå med dig!
Ikke før du viser respekt for Waverly!
-Åh gud! -Farvel, kælling.
Jeg ved ikke, hvordan de kom forbi vagten,
eller hvorfor de ikke lader mig i fred. Jeg er virkelig ked af det.
-Alyssa siger, du må få det ordnet. -Det skal jeg nok.
Fint. Og indtil da er SoMe-mobilen min.
Hvadbehager?
Du holder dig fra firmaets kanaler. Ingen post eller livestreams. Intet.
Ikke før du får Waverly til at stoppe shitstormen.
Men mit indhold…
Jeg er lige nået over 10.000 følgere. Jeg vil ikke miste det her.
Så få det ordnet.
Det skal jeg nok. Jeg ordner det.
Jeg gør Waverlys fans glade igen og får SoMe-mobilen tilbage.
Jeg sværger ved Vogue, at jeg aldrig mere skal hindres i opslag.
Jeg er klar til at fortælle min sandhed. Jeg hedder Marco Mejia.
Jeg er influencer og arbejder i kosmetikbranchen.
Jeg er blevet anklaget for at "give" og "hitte".
Og for at få hvide leggings til at se godt ud, men det her handler ikke om mig.
Det handler om en kvinde, som jeg gjorde uret, og som jeg taler til nu.
Waverly.
Du er en dronning.
Jeg voksede op med dine makeup-vejledninger.
Du lærte mig at lægge contour.
Da jeg troede, jeg havde brugt lipliner til grænsen,
rakte du ud gennem min MacBook og tæskede mig til at gå længere.
Og det gjorde jeg.
Det gjorde jeg.
Så at jeg var respektløs over for dig på Glamorous by Madolyns kanal…
Jeg ved, du er hetero, men det virker homofobisk.
Så lad os bare kalde det det. Det er homofobisk.
Jeg vil bare sige, at jeg er virkelig, virkelig ked af det.
Og det vil jeg ikke bare sige her.
Jeg vil sige det til dit himmelske ansigt, der vælter festen som en Gaga-dronning.
For det har du fortjent. Og det har alle bag shitstormen også.
Men… jeg ved, du er her i byen. Jeg ved bare ikke, hvor du er.
Så hvis nogen hos dig vil kontakte mig og sige det, er min indbakke åben.
-Og det er mit hjerte også. -Hvor er det ynkeligt!
Du græder ikke engang rigtigt.
Hvis du stadig fryser Marco ud, hvorfor ser du så hans videoer?
Fordi jeg nyder at se katastrofen ske.
Hvilket Marco har fortjent. Fordi Marco er ond.
Der er gået en måned. Marco er ked af det. Kan du ikke give slip på P-Town?
-Marco kaldte mig ynkelig. -Vil du bære nag for evigt?
Nej. Nej, for en dag dør jeg, og så forsvinder mine minder.
Medmindre singularitet bliver muligt. Så vil jeg hade Marco i skyen for evigt.
Du ville ikke være så vred, hvis du ikke stadig holdt af ham.
Virker følelser sådan?
Få mig ikke til at vælge Marco. Jeg gør det.
En måned på din sofa, og så vender Marco dig mod mig?
Nej. At du opfører dig som en kælling over jævnt drama vender mig imod dig.
Marco er det værste menneske nogensinde at dele et lille badeværelse med.
Men han er sød og sjov, og han er virkelig ked af det.
Og ved du hvad mere? Marco skal ingen steder.
Det må du lære at leve med og så droppe alt det fis.
Altså, når nu Kirk tilgav klingonerne for at dræbe hans søn, så…
…kan jeg vel i det mindste være civiliseret.
Så vær civiliseret.
-Godt. Det lyder, som om det går godt. -Ja, også for dig.
Jeg har haft det bedre. Det er klart.
Lad os gå videre til det, du vil bede om. Nu har vi været høflige.
Godt, så går jeg videre.
Vi har lidt bøvl med din yndlings-kemiingeniør.
Hilde? Hvorfor? Hvad er der galt? Har Bayern München tabt?
Aner det ikke. Hun vil ikke tale med os. Hun råber bare. På tysk.
Vi mangler en komponent, som er udsolgt, og hun vil vist kun tale med dig.
Du vil altså bede mig ringe og finde komponenten og ordne det?
Jeg ved, det er akavet at bede om.
Undskyld, jeg regnede lige på tidszonerne. Hun burde være vågen nu.
Har du aldrig hørt en kvinde tale makeupvidenskab på tysk før?
Øh… nej.
Hilde har et par muligheder. Når jeg har dem, skriver jeg til dig.
Hun er datter af ham, der skabte vores første formler.
-Hans familievirksomhed går i arv. -Undskyld, giver du os bare løsningen?
Ja. Har du da andet på hjerte?
Nej, nej. Det…
-Jeg troede bare… -At jeg ville have noget til gengæld?
Fordi jeg altid er på vagt? Hytter mit eget skind?
Bare vil gavne mig selv?
Jeg passede kun på mig selv, fordi ingen andre gjorde det.
Der er intet sikkerhedsnet.
Der er kun mig. De her to hænder, som holder fast og nødig vil falde ned.
Det fungerede jo ikke, så jeg kan lige så godt prøve noget nyt.
Jeg kan bruge mindst 100 dollars mere på den her frokost.
-Hvor mange negronier kan vi så få? -Lad os se ad.
-I orden. Jeg gør mig færdig ved mit bord. -Du behøver ikke flygte.
Her er ikke andre. Taler du til mig?
Hvem siger, vi ikke kan være civiliserede?
Det ved jeg ikke. For du ville ikke tale til mig.
Ret din makeup. Jeg tisser lige.
Tak.
Den her uge har været værre end den sidste sæson af Glee.
Jeg stak en smule til en kendt influencer, og de rabiate fans gik amok.
Nå? Det anede jeg ikke. Det hører jeg først om nu.
Ja. Jeg mistede SoMe-mobilen samt adgang til firmaets kanal.
Jeg må finde hende og få hende til at standse dem,
men jeg ved ikke, hvor hun bor i byen.
-Har du ringet til de store hoteller? -Ja, men hun bruger et alias.
Hvilket er ikonisk.
-Så tjek hendes SoMe-konti. -Hun viser da ikke, hvor hun bor.
-Hun gør det nok uden at vide det. -Hun hedder Waverly.
Waverly? Lad os se engang.
Se det her opslag. Man kan se Chrysler-bygningen uden for vinduet.
Ti minutter på Google Maps, så ved jeg hvilken etage.
-Vil du gøre det? For min skyld? -Jeg ville gøre det for alle.
Men ja.
Også for dig.
Gav hun dig bare svaret uden videre?
Ingen enetaler, ingen krav. Ingenting.
Vidste du i øvrigt, at hun taler tysk?
Hun blærede sig nok bare.
Men det retter ikke op på det, hun gjorde. Hun havde nær knust firmaet.
Og så reddede hun det egentlig.
-Hun er heldig at undgå søgsmål. -Ja, du har ret.
Hun var desperat, begik en fejl og fortryder.
Hun er heldig, at det kun kostede hende sit livs største drøm.
-Det er så sært, at du beholder den. -Fars trøje?
Det er et samlerobjekt. Den er kun steget i værdi.
Jeg må have bobleplast. Det er museumsglas. Jeg tager ingen chancer.
Er der intet, jeg kan sige eller gøre, der får dig til at blive?
Da jeg startede her efter handelsskolen, vidste jeg intet om makeup.
Men nu forstår jeg værdien af en god fikseringsspray.
Jeg ved, hvad forskellen er på pudder- og cremefoundation.
Vigtigheden af eyeliner.
Og jeg forstår vigtigheden af kvalitetsingredienser
ved fremstilling af kvalitetsprodukter.
Og stedet her…
Stedet her er skabt af kvalitetsingredienser.
De er måske ikke så lette at blande i starten,
men med lidt tålmodighed og lidt hjerteblod…
…kan de samles og skabe smukke resultater.
Det må være nok snak. Lad os drikke!
Min ven. Hvornår skal vi tilbage til P-Town?
-Festen behøver ikke slutte med sommeren. -Jeg har vist set rigeligt der.
Heriblandt dig iført Fergies paryk fra Nine.
Hør… Jeg ved, det ikke gik så godt, men det var ikke kun skidt.
Er du med?
At jeg holder op betyder ikke, at du har vundet.
Den bedste spiller når aldrig til sidste øråd.
Men jeg er stadig den overlevende.
Min mor er krævende og neurotisk. Og nu er hun din.
Ørådet har talt.
Du gik glip af min tale.
Jeg håbede, det ikke ville ske.
Jeg kontaktede ikke far, som lovet, men jeg har talt med hans folk.
Han er her kun i weekenden. Hold lav profil, så går det fint.
Teknisk set brød jeg ikke min mur af tavshed.
Men tak.
Åh gud. Er du ved at græde?
Når de første ti minutter af Up ikke kunne knække mig, kan intet.
Godt. Jeg må hælde mere champagne op.
Siger navnet Dr. Chase Meridian dig noget?
Nej. Er det en dragqueen fra sæson 16?
Dr. Meridian bor for tiden på Hotel Elysium.
-Du kender hende nok bedre som Waverly. -Fandt du hende?
Du skal stadig have fat i hende.
-Du har ikke værelsesnummeret. -Jeg kan numre, du ikke drømmer om.
Men jeg får nok brug for lidt hjælp.
Hvor megen hjælp?
Jeg ved godt, at Chad siger op, men han rejser jo ikke. Han er her stadig.
Jeg ved godt, at han må videre. Og at der må forandring til.
-Men jeg hader det alligevel. -Du trænger til en drink.
-Klokken er 18.30. -Jeg mener, du bør gå lidt ud.
Vække opsigt og få lidt opmærksomhed.
Jeg nyder ganske vist opmærksomhed. Men ikke i aften.
Chads far er i byen. Jeg må holde mig fra hans territorium,
ellers støder jeg bare på ham.
-Hvad er hans territorium? -Hele Manhattan.
Skal du så bare barrikadere dig derhjemme?
Han er en narcissist med en Super Bowl-ring, ikke en tornado.
Sandt nok, men han er en katastrofe.
Og når han er i nærheden, er jeg også en.
Hvis du skal vente på, han rejser, skal du ikke gøre det alene.
Vi tager en drink hos dig. Sammen.
-Værelse 919. -Købte de den?
Jeg prøvede det hos Parker, og der troede de knap nok på mig.
Jeg er mere overbevisende som Postmates-bud.
-Held og lykke. -Hvad?
Nej, du må hjælpe mig med at optage. Det er hele pointen.
Så folk ser Waverly tilgive mig og endelig lader mig i fred.
Hvorfor prøver jeg på at sige nej? Du får mig altid til at sige ja.
Kom så.
Kom, løb! Det er dem!
-Shitstormerne. -De kan også lure placering.
-Pokkers kvikke. -Vi kan ikke bare give op.
Det gælder onlinetilstedeværelse!
Trappen. Jeg afleder dem.
Du går op på første sal, der mødes vi og klarer det.
Hvordan fandt du på det så hurtigt?
Hvis jeg kan komme forbi Orklederen i Waterdeep og hans klarsynsring,
kan jeg nok også komme forbi en flok rabiate fans.
Jeg mener, de er jo bare kloge-åger. Vi er skabt af samme stof.
-Vent på mit signal. -Ja.
Jeg tager billeder, så optager du…
Undskyld mig. Ved I, hvor jeg kan få en god manicure?
Almindelig eller med gelnegle?
Det ved jeg ikke.
-Hvad er forskellen. -Jeg ved ikke, alt?
Sært.
En som du vil næppe… er det… Marco?
Åh gud, Waverly!
-Løb! -Men du…?
Flyt jer!
Åh gud.
-Du får vist ingen Facetime med Waverly. -Det går nok.
Det er drevet over om et år. Eller tre.
Jeg må bare undvære SoMe-mobilen og firmaets kanal.
Være mindre online, se film og læse bøger.
Lægge min telefon fra mig og leve livet.
-Du skælver. -Fordi jeg er bange.
Lad os få en drink, slappe af og gøre grin med vores kolleger.
-Så du ikke Alyssas pandehår? -Det er frygteligt.
-Du vil ikke have en drink med mig. -Hvorfor ikke?
Nå, fordi du kaldte mig ynkelig og udnyttede mig til at få opmærksomhed
og brugte mig som reserve for verdens værste fyr?
Du glemte, at jeg også løj for dig.
Fik jeg overhovedet sagt undskyld for det?
Det har du vist lige gjort.
Er du ikke sur på mig?
Det prøvede jeg på at være.
Og det var jeg også… et øjeblik.
Men nogle mennesker kan man ikke forblive vred på.
Ligesom Ellen Pompeo i Greys hvide verden. Du kan ikke slippe af med mig.
Eller måske er du ikke verdens centrum.
Faktatjek: Den løgn får fire Pinocchioer.
Hej, søs. Længe siden. Jeg har savnet dig, officer Lækkermås.
Hvad siger du til at give mig et nyt øgenavn?
Nej. I valgte den perfekte aften. Mit liv falder fra hinanden.
-Hvad sker der? -Drama med min bofælle.
Min tidligere ven, Ernesto, tager på krydstogt og står ikke på kontrakten.
Kender du nogen boligsøgende, der kan flytte ind i går?
-Ja. Mig. -Søger du bolig?
-Jeg ved ikke. Kan du betale kontant? -Ja.
-Lave standarder? -Meget.
Du ser nogen bryde ind og ringer til politiet.
Det var mig. Jeg har tabt mine nøgler og er skæv. Hvad siger du til dem?
Trickspørgsmål. Jeg ringer da ikke til politiet.
Er det sådan, det er at have en datter? Her. Brug dem alle samme sted.
-Tak. -Mange tak.
Jeg bliver nødt til at gå.
Eksen er her.
Uberdrengen? Jeg kan få ham smidt ud. Skal jeg få det til at gøre ondt?
-Jeg vil hellere gå. -Nej. Du er bedre end ham.
-Førsteholdet viger ikke for 2. division. -Han fik virkelig ram på dig, hvad?
Han prøvede på det.
Og jeg lod ham gøre det.
Jeg troede, det var sådan, det var. Jeg troede, jeg ikke var bedre værd.
At ingen ville holde af mig, som jeg er, sådan som han gjorde.
Det er ynkeligt, jeg ved det godt.
Vi går hen og hilser på.
Er Deborah Cox her? For hør her: Absolut ikke.
Lyt til din nonbinære forælder: Konfronter dragen.
Øjeblik. Det her kan hjælpe.
Gnid på ham, det bringer held. Det skal nok gå.
-Du er langt væk hjemmefra. -Er det så tydeligt?
Er det det hele?
Undskyld, kender jeg dig?
Godt. Vi prøvede. Lad os gå.
-Vent. Der er noget galt. -Parker!
Hej. Undskyld, jeg kommer for sent.
Jamen dog. Hvem fanden har vi her?
Peter, det er Marco. Det er Ben.
Og det her er Peter. Min kæreste.
Du brokkede dig, da jeg kaldte dig det.
Og du brokkede dig, fordi jeg ville til Bushwick. Men se lige stedet.
Er her ikke fedt?
Har nogen fortalt jer, at I ligner hinanden en smule?
-Det synes jeg ikke. -Det synes jeg ikke. Se den næse.
Se den hage. Vi behøver ikke ligefrem navneskilte.
-Klart. -Hvor er toilettet?
Derhenne.
Lad os give første omgang. Så kan vi sludre.
Hold da op. Du kommer hurtigt videre.
Vi er bare venner. Hvad med Peter?
Jeg ledte ikke ligefrem. Han fandt mig. Lyder det bekendt?
Tillykke med det.
Nu har du endelig en kæreste, hvor I kan lege "Forældrefælden".
Hold da op. Jeg kan godt se, hvorfor han gjorde Marco dum.
At blive besteget som Matterhorn af det der…
Marco er aktiv.
-Aktivt hvad? Model? -Aktiv, du ved.
Og lidt dominant også.
Jeg prøvede at bytte plads med Marco, da vi gjorde det.
Han vidste ikke engang, hvordan man gør klar.
Har jeg åbnet mit kristne hjem for en aktiv twink?
Jeg skylder dig en undskyldning.
Hør…
-Tager du imod ønsker? -Nej. Men det gør jeg nu.
Han kommer ikke med hjem i aften, hvis du ikke skal noget.
Jeg kan ikke.
Du savner mig jo.
En sang mere. Så smutter jeg.
Nå. Efter at have tømt den flaske må jeg få Raj til at køre mig hjem.
Men det var det værd.
Jeg beskyttede dig mod muligvis at støde ind i en,
du ikke har set i over to årtier.
Man må stå fast, når folk sårer en. Ellers… virker man svag.
Jeg gav slip på, at du sårede mig. Gør det mig svag?
Nej. Det gør dig til den, du er.
Godt…
Jeg ved godt, vi ikke har talt om det, men jeg må sige noget.
Ham fotografen tog fejl.
Jeg er ikke forelsket i dig.
Jeg kan bare godt lide dig.
Jeg kan også godt lide dig.
Bare fordi vi er tæt knyttet, behøver vi ikke… gå over grænsen.
-Nej. -Intet behøver forandre sig.
-Nej. -Som du foretrækker det.
Jeg…
-Jeg må foretage nogle opkald. -Ja.
Det er arbejde.
Vi ansætter nye folk.
Så får du fred til det.
-Jeg låser. -Fint.
-Hør, Madolyn? -Ja?
-Jeg glemte det igen. -Du ved, hvor jeg er, når du husker det.
Hav en god aften.
Tog det én dag at flytte alle dine ting?
Hej. Jeg hedder Venetia. Har vi ikke mødt hinanden?
Uden job er livet vel dit job.
Jeg har faktisk en enkelt kasse stående på kontoret.
-De lader mig hente den i morgen. -Jeg kan da tage den med.
Nej. Jeg har vist brug for at sige farvel.
Marco har sendt en sms.
Han kommer sent hjem.
Og…
…hvad skal vi så gøre ved det?
Noget højlydt.
Velkommen til det, der teknisk set stadig er en malingfabrik.
Hvis nogen spørger, arbejder du her.
Dit nye hjem inkluderer et halvt køkken, aggressive naboer,
-og det, der storsindet er beskrevet som et halvprivat badeværelse.
Det er værre end den serie om nationalparker, min mor ser.
Jeg lever af at omgås fulde mennesker. Hvad troede du, jeg havde råd til?
Vægge?
Velkommen til den virkelige verden.
-Der er ingen lås på døren. -De er ceremonielle.
Sengetid.
-Klokken er otte. -Ja. Jeg prøver på at få lidt mere søvn.
Skyd døren for, når du går.
-Rory! -Slap af.
Du fortjener ikke det her. Så gør dig fortjent til det.
Tilgiv dig selv, Marco, og vær god ved dig selv.
For jeg holder øje. Kærligst…
Waverly.
Overrasket?
HR syntes nok, jeg skulle møde et venligt ansigt.
Ja. Noget i den retning.
Vent, er hun…
Bare rolig. Ingen støder på nogen i dag.
Hvorfor står alle mine ting på dit kontor?
Fordi det ikke er mit kontor længere.
Det er dit.
I øvrigt har du et møde kl. 11 med produktudvikling.
Tjek op på planerne for lanceringen af økologi.
Og indgå en aftale med den returforsendelsesservice, du anbefalede.
-Hvad laver jeg her? -Forhåbentlig udføre dit arbejde.
Har ingen sagt det?
Du er vores kreative direktør. Tillykke.
Værsgo at gå i gang.
Er det sandt? Er det virkelig?
-Åh gud. Åh gud, tak! -Tillykke!
-Ja! Ja! -Jeg er så glad på dine vegne.
-Tak. -Ja!
-Dig!
Tak, skat.
Hej. Nå. Jeg kan se, I kan være i stue sammen igen.
-Betyder det… -Nej, altså.
-Aldrig? -Jeg kommer for sent.
Det er ikke et svar.
Jeg må få styr på nogle ting først.
Du har styr på meget mere, end du tror.
Hej, folkens. Det er mig, Marco.
Jeg ved ikke, om I har tilgivet mig endnu.
Marco, har du min oplader?
Men det er i orden. For jeg tilgiver mig selv.
Jeg er endelig klar til at kende mig selv.
DR. RIPLEY TORRES SPECIALIST I TRANSKØN
Sådan.
Du er den bedste datter, en mor få.
Verden forandrer sig hele tiden.
Livet forandrer sig hele tiden.
Og ja, det er skræmmende, når alt pludselig ændrer sig.
Far!
For det føles, som om man har mistet noget.
Men det betyder bare, at man har lært noget.
Jeg vil gerne fortælle mere, men lige nu siger jeg det bare igen:
Vi er smukke.
Tekster af: Josephine Salome Ulnits